কওমী মাদরাসার নাম শুনলেই আমাদের কল্পনায় ভেসে ওঠে এমন একটি প্রতিষ্ঠানের চিত্র, যাদের বিরুদ্ধে কদিন পর পর রাষ্ট্রের উচ্চ পর্যায়ের নীতিনির্ধারকেরা জঙ্গীবাদের কথা বলে থাকেন; অথচ তাদের বক্তব্যের কোনো সত্যতা খুঁজে পান না। মাথায় টুপি আর মুখে দাড়ি নিয়ে যারা নীরবে সমাজ সংস্কারের কাজ করে যান, সত্যের দিশা দিয়ে মানুষকে সৎ  ও যোগ্য মানুষরূপে গড়ে তুলেন; কিন্তু সমাজের সাদা মনের মানুষদের তালিকায় তাদের নাম কখনোই ওঠে না। বেতন-ভাতা-পার্থিব সুখ যাদের কাছে মুখ্য নয়, মুখ্য কেবল ইসলাম ও মানবতা। হিংসা-স্বার্থ তাই তাদেরকে কখনো কাবু করতে পারে না। আল্লাহর সন্তুষ্টি অর্জনে মানব সেবায় যারা নিজেদের বিলিয়ে দেন অকাতরে।